የሥልጣን ዘመኔ ስኬታማ ነበር -የቀድሞዉ ፕሬዝዳንት ግርማ  ወልደጊዮርጊስ
– የቀድሞዉ የኢፌዲሪ ፕሬዝዳንት ግርማ ወልደጊዮርጊስ የርዕሰ ብሔርነት ሥራ ዘመናቸው ስኬታማ እንደነበር አስታወቁ፡፡የቀድሞዉ ፕሬዝዳንት ከዋልታ ጋር ባደረጉት ቃለ ምልልስ በ12 ዓመታት የሥልጣን ዘመናቸው በአገሪቱ የልማትና ዲሞክራሲ እንቅስቃሴ እንዲሁም የዲፕሎማሲያዊ ግንኙነት መጠናከር ላይ ተጣለባቸውን ሃላፊነት በብቃት መወጣታቸውን ገልፀዋል፡፡በቆይታቸው በፈፀሟቸው ሃላፊነት የተሞላባቸው ተግባራት ደስተኛ መሆናቸውን የተናገሩት የቀድሞድው ፕሬዝዳንት ወደፊትም በአካባቢ ጥበቃና መሰል ማህበራዊ ሥራዎች በመሳተፍ አገሪቱ የጀመረችውን የልማት  ጉዞ ለማስቀጠል የበኩላቸውን ድርሻ እንደሚወጡ  አመልክተዋል፡፡በእሳቸው  ምትክ  የተመረጡት አዲሱ ፕሬዝዳንት አምባሳደር ዶክተር ሙላቱ ተሾመ የካበተ ሥራ ልምድና የትምርት ዠግጅት ያላቸው መሆናቸውን አስታውሰው በፕሬዝዳንቱ መመረጥም ደስተኛ መሆናቸውን አስረድተዋል፡፡የቀድሞድው ፕሬዝዳንት በመጨረሻም  “ልዩነታችንን አስወግደን በአመለካከት አለመስማማታችንን አጥብበን ለአገራችን እድገትና ብልጽግና በጋራ እንሥራ” ሲሉ ለመላው ኢትዮጵያ ህዝብ መልእክታቸውን አስተላልፈዋል፡፡